Projektas Nr. TSP-322

ROKIŠKIO RAJONO SAVIVALDYBĖS TARYBA

SPRENDIMAS

DĖL KITOS PASKIRTIES VALSTYBINĖS ŽEMĖS SKLYPO PARDAVIMO AUKCIONE

2024 m. spalio 31 d. Nr.

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 6 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu, Rokiškio rajono savivaldybės taryba n u s p r e n d ž i a:

1. Teikti Nacionalinei žemės tarnybai prie Aplinkos ministerijos parduoti atvirajame aukcione 0,6331 ha naują kitos paskirties (naudojimo būdas – komercinės paskirties objektų teritorijos) valstybinės žemės sklypą, kadastro Nr. 7375/0029:48, unikalus Nr. 4400-4978-6345, esantį Alvydo Matulkos g. 6C, Rokiškio m., Rokiškio r. sav.

2. Patvirtinti 1 punkte nurodyto žemės sklypo pradinę pardavimo kainą (be aukciono organizavimo išlaidų) – 38603 Eur (trisdešimt aštuoni tūkstančiai šeši šimtai trys eurai).

Sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras	Ramūnas Godeliauskas

Jūratė Deksnienė